हावड़ा से लुधियाना रही लड़की से अमृतसर एक्सप्रेस में गैंगरेप,केस
सेनाके दो जवानों ने ट्रेन में नाबालिग लड़की से पहले दोस्ती की फिर शराब मिलाकर धोखे से कोल्ड ड्रिंक पिलाया। इसके बाद मौका पाते ही लड़की के साथ रेप किया। घटना सोमवार को हावड़ा-अमृतसर एक्सप्रेस में हुई। इस साजिश में तीन लोग शामिल थे। एक ने शराब पिलाई और दो ने रेप किया। इस मामले में शिकायत मिलते ही मधुपुर जीआरपी ने उसी बोगी में सफर कर रहे एक जवान को संदेह के आधार पर हिरासत में लिया। बाद में लड़की ने यह शिनाख्त की कि उसी युवक ने शराब पिलाई थी। गिरफ्तार युवक से पूछताछ की जा रही है। जबकि रेप में शामिल दोनों आरोपी फरार हैं। जवानों की गिरफ्तारी के लिए पश्चिम बंगाल पुलिस की मदद ली जा रही है। मधुपुर जीआरपी ने गैंग रेप का मामला भी दर्ज कर लिया है और लड़की को मेडिकल जांच के लिए देवघर सदर अस्पताल भेज दिया गया है। नाबालिग पीड़िता कस्टम अफसर की बेटी है। जो घरवालों को बिना बताए हावड़ा से लुधियाना जा रही थी। हावड़ा-अमृतसर एक्सप्रेस में सर्च के दौरान सेना की बोगी में लड़की बेसुध मिली थी। उसे थाने लाया गया। होश में आने के बाद उसने घटना का खुलासा किया।
bho_Deva hin_Deva